Château de Clermont

Château de Clermont je zámok, ktorý sa nachádza v obci Le Cellier vo francúzskom departemente Loire-Atlantique. Objekt bol postavený medzi rokmi 1643 až 1649. Tento zámok je známy tým, že bol majetkom herca Louisa de Funèsa, ktorého bol posledným sídlom až do jeho smrti v roku 1983. Stavba bola zaregistrovaná ako historická pamiatka 14. novembra 1941. V rokoch 2013 až 2016 sa v areáli, v oranžérii zámku nachádzalo „Múzeum Louisa“ venované hercovi. História Zámok Clermont je renesančné sídlo v štýle Ľudovíta XIII. (typické červené tehly a biely kameň, vysoké bridlicové strechy a centrálny pavilón slúžiaci ako schodisko), bol postavený v polovici 17. storočia na mieste starého kláštora Mont-Clair, ktorý Normani zničili v 9. storočí. Ponúka výhľad na vinice Muscadet a údolie Loiry. Zámok Clermont stavala od roku 1643 rodina Chenu. V 18. storočí niekoľkokrát menil majiteľa a počas Francúzskej revolúcie sa dostal do rúk republikánov. V roku 1800 ho získala rodina Juchault des Jamonières, ktorá tam žila až do roku 1853, keď ho predala grófovi z Lareinty-Tholozan, ktorý ho o niekoľko rokov neskôr predal Léonovi Nau de Maupassant. Od 60. rokov patril Château de Clermont francúzskemu hercovi Louis de Funèsovi a jeho rodine až do roku 1986. Galéria Referencie Iné projekty Commons ponúka multimediálne súbory na tému Château de Clermont Externé odkazy Oficiálny web